CELEX: 32011R0617
Language: sl
Date: 2011-06-24 00:00:00
Title: Izvedbena uredba Komisije (EU) št. 617/2011 z dne 24. junija 2011 o spremembi Uredbe (ES) št. 900/2008 o določitvi analiznih metod in drugih tehničnih določb, potrebnih za izvajanje uvoznih režimov za nekatero blago, pridobljeno s predelavo kmetijskih proizvodov

25.6.2011   
            
            
               SL
            
            
               Uradni list Evropske unije
            
            
               L 166/6
            
         IZVEDBENA UREDBA KOMISIJE (EU) št. 617/2011
   z dne 24. junija 2011
   o spremembi Uredbe (ES) št. 900/2008 o določitvi analiznih metod in drugih tehničnih določb, potrebnih za izvajanje uvoznih režimov za nekatero blago, pridobljeno s predelavo kmetijskih proizvodov
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1216/2009 z dne 30. novembra 2009 o trgovinskih režimih za nekatero blago, pridobljeno s predelavo kmetijskih proizvodov (1), in zlasti člena 18 Uredbe,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (2) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 900/2008 (3) določa analizne metode in druge tehnične določbe, potrebne za izvajanje Uredbe (ES) št. 1216/2009 in Izvedbene uredbe Komisije (EU) št. 514/2011 z dne 25. maja 2011 o določitvi podrobnih pravil za izvajanje preferencialnih trgovinskih režimov, ki se uporabljajo za nekatero blago, pridobljeno s predelavo kmetijskih proizvodov, kakor je določeno v členu 7(2) Uredbe Sveta (ES) št. 1216/2009 (4). Navedene metode in določbe se uporabljajo za uvoz nekaterih predelanih kmetijskih proizvodov, da se določijo njihove znižane kmetijske komponente ter da se navedeni proizvodi uvrstijo v kombinirano nomenklaturo.
            
         
               (2)
            
            
               Zaradi jasnosti je treba posodobiti področje uporabe Uredbe (ES) št. 900/2008 ter jo prilagoditi ukrepom iz navedene uredbe.
            
         
               (3)
            
            
               Za zagotovitev dosledne uporabe Uredbe (ES) št. 900/2008 je treba določiti, da se formule, postopki in metode, ki jih ta uredba določa za izvajanje prilog II in III k Uredbi (EU) št. 514/2011, uporabljajo tudi za določanje vsebnosti mlečne maščobe, vsebnosti mlečnih beljakovin, vsebnosti škroba/glukoze in vsebnosti saharoze/invertnega sladkorja/izoglukoze za izbor ustreznega kmetijskega dela, dodatnih dajatev za sladkor in dodatnih dajatev za moko v primeru nepreferencialnega uvoza, kakor je določeno v Prilogi 1 oddelka I drugega in tretjega dela Priloge I k Uredbi (EGS) št. 2658/87.
            
         
               (4)
            
            
               Za zagotovitev učinkovite uporabe Uredbe (ES) št. 900/2008 je treba določiti, da se metode in postopki, ki jih ta uredba določa za uvrščanje nekaterega blaga v nekatere oznake KN za namene uporabe Priloge I k Uredbi (EU) št. 514/2011, uporabljajo tudi za uvrščanje navedenega blaga v primeru nepreferencialnega uvoza, kot je določeno v Prilogi I k Uredbi (EGS) št. 2658/87.
            
         
               (5)
            
            
               Zaradi upoštevanja sprememb kombinirane nomenklature je treba prilagoditi nekatere sklice na oznake KN.
            
         
               (6)
            
            
               Uredbo (ES) št. 900/2008 je zato treba ustrezno spremeniti.
            
         
               (7)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Uredba (ES) št. 900/2008 se spremeni:
   
               1.
            
            
               Člen 1 se nadomesti z naslednjim:
               „Člen 1
               Področje uporabe
               Ta uredba določa:
               
                           (a)
                        
                        
                           metodologijo in analizne metode, ki jih je treba uporabiti za določanje vsebnosti kmetijskih proizvodov v smislu člena 2(1)(a) Uredbe Sveta (ES) št. 1216/2009 (5) ali njihovih posebnih komponent, za katere se šteje, da so sestavni del uvoženega blaga, v smislu člena 2(1)(b) Uredbe (ES) št. 1216/2009;
                        
                     
                           (b)
                        
                        
                           analizne metode, ki jih je treba uporabiti za izvajanje Uredbe (ES) št. 1216/2009 glede uvoza nekaterega blaga, Priloge I k Uredbi (EGS) št. 2658/1987 in Izvedbene uredbe Komisije (EU) št. 514/2011 (6) ali, če analizne metode ne obstajajo, vrsto analiznih postopkov, ki jih je treba uporabiti, ali metodološko načelo, ki ga je treba uporabiti.
                        
                     
         
               2.
            
            
               Člen 2 se spremeni:
               
                           (a)
                        
                        
                           doda se naslednji naslov: „Izračun vsebnosti“;
                        
                     
                           (b)
                        
                        
                           uvodni stavek se nadomesti z naslednjim:
                           „V skladu z opredelitvami iz opomb 1, 2 in 3 Priloge III k Uredbi (EU) št. 514/2011 ter opomb 1, 2 in 3 iz preglednice 1 Priloge 1 oddelka I tretjega dela Priloge I k Uredbi (EGS) št. 2658/87 v zvezi z vsebnostjo mlečnih beljakovin, vsebnostjo škroba/glukoze in vsebnostjo saharoze/invertnega sladkorja/izoglukoze se uporabljajo naslednje formule, postopki in metode:
                           
                                       (a)
                                    
                                    
                                       za uporabo prilog II in III k Uredbi (EU) št. 514/2011;
                                    
                                 
                                       (b)
                                    
                                    
                                       za določanje vsebnosti mlečne maščobe, vsebnosti mlečnih beljakovin, vsebnosti škroba/glukoze in vsebnosti saharoze/invertnega sladkorja/izoglukoze za izbor ustreznega kmetijskega dela, dodatnih dajatev za sladkor in dodatnih dajatev za moko v primeru nepreferencialnega uvoza, kakor je določeno v Prilogi 1 oddelka I Drugega in Tretjega dela Priloge I k Uredbi(EGS) št. 2658/87:“.
                                    
                                 
                     
         
               3.
            
            
               Člen 3 se spremeni:
               
                           (a)
                        
                        
                           doda se naslednji naslov: „Uvrstitev blaga“;
                        
                     
                           (b)
                        
                        
                           uvodni stavek se nadomesti z naslednjim:
                           „Za namen uporabe Priloge I k Uredbi (EU) št. 514/2011 in Priloge I k Uredbi (EGS) št. 2658/87 se uporabljajo naslednje metode in postopki za uvrstitev naslednjega blaga:“;
                        
                     
                           (c)
                        
                        
                           točki 2 in 3 se nadomestita z naslednjim:
                           
                                       „2.
                                    
                                    
                                       za uvrstitev blaga v oznake KN 1704 10 10 in 1704 10 90 ter 1905 20 10 do 1905 20 90 se vsebnost saharoze, vključno z invertnim sladkorjem, izraženim s saharozo, določi z metodo HPLC (invertni sladkor, izražen s saharozo, se izračuna kot vsota enakih količin glukoze in fruktoze, pomnožena z 0,95);
                                    
                                 
                                       3.
                                    
                                    
                                       za uvrstitev blaga v oznake KN 1806 10 15 do 1806 10 90 se vsebnost saharoze/invertnega sladkorja/izoglukoze določi po formulah, metodah in postopkih iz člena 2(2) te uredbe;“.
                                    
                                 
                     
         
               4.
            
            
               V členu 4 se doda naslednji naslov: „Poročilo o preskusih“.
            
         
               5.
            
            
               V členu 5 se doda naslednji naslov: „Končne določbe“.
            
         Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. junija 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL 328, 15.12.2009, str. 10.
   
      (2)  UL L 256, 7.9.1987, str. 1.
   
      (3)  UL L 248, 17.9.2008, str. 8.
   
      (4)  UL L 138, 26.5.2011, str. 18.
   
      (5)  UL L 328, 15.12.2009, str. 10.
   
      (6)  UL L 138, 26.5.2011, str. 18.“